
VLÁDA SLOVENSKEJ REPUBLIKY




NÁVRH

UZNESENIE VLÁDY SLOVENSKEJ REPUBLIKY
č. ..........
z .................. 

k návrhu zámeru obstarania energetických certifikátov a pasportov obnovy vybraných verejných budov organizácií Ministerstva obrany Slovenskej republiky 

	Číslo materiálu:
	

	Predkladateľ:
	podpredseda vlády a minister obrany 


Vláda
schvaľuje
návrh zámeru obstarania energetických certifikátov a pasportov obnovy vybraných verejných budov organizácií Ministerstva obrany Slovenskej republiky;
určuje

Ministerstvo obrany Slovenskej republiky podľa § 12 ods. 1 písm. c) zákona 
č. 368/2021 Z. z. o mechanizme na podporu obnovy a odolnosti a o zmene 
a doplnení niektorých zákonov v znení neskorších predpisov ako priamo určeného prijímateľa prostriedkov mechanizmu za obstaranie energetických certifikátov a pasportov obnovy vybraných verejných budov organizácií v jeho správe, v rámci časti Komponentu 19 - REPowerEU, Reforma 3: Vytvorenie databázy a systému výmeny údajov o energetickej hospodárnosti budov; 
ukladá
podpredsedovi vlády a ministrovi obrany 
v rámci svojej pôsobnosti zabezpečiť realizáciu zámeru obstarania energetických certifikátov a pasportov obnovy vybraných verejných budov organizácií v jeho správe v súlade s bodom B.1. tohto uznesenia;
priebežne
ministrovi dopravy 
v rámci svojej pôsobnosti postupovať pri vykonávaní časti Komponentu 19 - REPowerEU, Reforma 3: Vytvorenie databázy a systému výmeny údajov o energetickej hospodárnosti budov v súlade s bodom B.1. tohto uznesenia; 
priebežne

prijať opatrenia a realizovať úkony za účelom zabezpečenia financovania investície podľa bodu C.1. tohto uznesenia z prostriedkov mechanizmu 
na podporu obnovy a odolnosti. 
priebežne


Vykonajú:	podpredseda vlády a minister obrany 
minister dopravy 

